Konkurss “AGA MINA mängin” ehk 50 ohutusalast põrandamängu kingituseks kõige väiksematele
#000001
Konkurss on suunatud väikese lastearvuga ja/või hajaasustusega piirkondades ning äärealadel asuvatele lasteaedadele ja selle eesmärk on toetada lasteaedu õppevahendiga, mida nad saavad integreerida igapäevastesse õppetegevustesse ohutusalaste teemade käsitlemiseks.
#000002
MTÜ Aga Mina koostöös MøllerGruppeni ja tema Baltimaades asuvate ettevõtetega – Møller Auto, kuulutab välja konkursi, mille raames kingitakse “Aga Mina” põrandamängud 50-le lasteaiale. “Me soovime, et igas Eestimaa lasteaias oleks vähemalt üks “Aga Mina” põrandamäng, mis aitab suurendada laste teadlikkust erinevatest ohtudest ja kujundada vigastusi vältivaid käitumisharjumusi” ütles MTÜ Aga Mina juhatuse liige Getter Toome. “Oleme aga kogenud, et maapiirkondades asuvatel väikestel lasteaedadel on piiratumad võimalused õppevahendite soetamiseks. Nendes lasteaedades käivad lapsed vajavad aga täpselt sama palju teadmisi ohtude märkamise ja nende ennetamise kohta. Seetõttu on meil ülimalt hea meel, et MøllerGruppen on otsustanud toetada “Aga Mina” mängude jõudmist neisse lasteaedadesse” lisas Toome rääkides projekti olulisusest.
#000003
Møller Auto Eesti esinduste personaljuhi Sirli Roos’i sõnul ajendas neid projekti toetama asjaolu, et mängu näol on tegemist praktilise töövahendiga, mis aitab lasteaia õpetajatel läbi viia ohutusteemalisi vestlusringe. “Antud projektiga saame toetada pea 10% Eesti lasteaedadest ja oleme õnnelikud, et meie toetusel on väga suur mõju” lisas ta.
#000004
“Aga Mina” mäng valmis käesoleva aasta suvel ning on 3 kuuga jõudnud pea 40sse lasteaeda ning lisaks veel koolidesse, ühte perearstikeskusesse ja kõrgkooli. Nüüd on võimalus see mäng endale saada järgmisel 50-l lasteaial.
#000005
Konkursil osalemiseks tuleb esitada hiljemalt 25.11.2016 taotlus, mille vorm on leitav MTÜ Aga Mina koduleheküljel 
#000006
Komisjon valib kingituse saajad välja hiljemalt 15.12.2016.
#000007
“Aga Mina” põrandamängude üleandmine toimub käesoleva aasta detsembris pidulikul sündmusel Tallinnas, kuhu on oodatud kõikide väljavalitud lasteaedade esindajad.
#000008
Lisainfo põrandamängu kohta on leitav meie kodulehelt 
#000009
MTÜ Aga Mina juhatuse liige
#000010
MTÜ Aga Mina eesmärgiks on väikelaste vigastuste vähendamine suurendades nii laste kui vanemate teadlikkust, juhtides tähelepanu võimalikele ohtudele meie igapäevases elukeskkonnas. Usume, et mida varem õpivad lapsed neid ümbritsevas elus varitsevaid ohte märkama ja ära tundma, seda harvem vajavad nad oma eluteel arstiabi.
#000012